ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο της συνθήκης για την ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την έγκριση πολυετούς προγράμματος (2004-2006) για την αποτελεσματική ενσωμάτωση των τεχνολογιών της πληροφορίας και της επικοινωνίας (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα ηλεκτρονικής μάθησης - eLearning) ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0303 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο της συνθήκης για την ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την έγκριση πολυετούς προγράμματος (2004-2006) για την αποτελεσματική ενσωμάτωση των τεχνολογιών της πληροφορίας και της επικοινωνίας (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα ηλεκτρονικής μάθησης - eLearning)

1. εισαγωγη

Το άρθρο 251 παράγραφος 2 τρίτο εδάφιο σημείο γ) της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παρουσιάζει στο κείμενο που ακολουθεί τη γνώμη της για τη μοναδική τροπολογία του Κοινοβουλίου.

2. ΙΣΤΟΡΙΚΟ

α) Διαβίβαση της πρότασης της Επιτροπής (COM(2002) 751 τελικό - 2002/0303 (COD)) στο Ευρωπαϊκό Κοινοβούλιο και στο Συμβούλιο: 19 Δεκεμβρίου 2002

β) Γνώμη της Ευρωπαϊκής Οικονομικής και Κοινωνικής Επιτροπής: 26 Μαρτίου 2003.

γ) Γνώμη της Επιτροπής των Περιφερειών: 10 Απριλίου 2003.

δ) Γνώμη του Ευρωπαϊκού Κοινοβουλίου (πρώτη ανάγνωση): 8 Απριλίου 2003.

ε) Έγκριση της τροποποιημένης πρότασης της Επιτροπής (COM(2003) 245 τελικό - 2002/0303 (COD)) σύμφωνα με το άρθρο 250 παράγραφος 2 της συνθήκης: 29 Απριλίου 2003.

στ) Έκδοση της κοινής θέσης του Συμβουλίου: 16 Ιουνίου 2003.

ζ) Έγκριση των τροπολογιών του Κοινοβουλίου σε δεύτερη ανάγνωση: 21 Οκτωβρίου 2003.

3. στοχοσ τησ προτασησ

Σκοπός της πρότασης, η οποία βασίζεται στα άρθρα 149 και 150, είναι η συνεχής προσπάθεια για την αποτελεσματική ενσωμάτωση των ΤΠΕ (τεχνολογίες της πληροφορίας και της επικοινωνίας) στα ευρωπαϊκά συστήματα εκπαίδευσης και κατάρτισης. Η προσαρμογή και ο εκσυγχρονισμός των συστημάτων εκπαίδευσης και κατάρτισης αποτελεί βασικό μήνυμα του Συμβουλίου της Λισσαβώνας και οι ΤΠΕ θεωρούνται μοχλός για την αλλαγή και την ενίσχυσή τους. Η πρόταση αξιοποιεί τα καλά αποτελέσματα της πρωτοβουλίας και του προγράμματος δράσης για την ηλεκτρονική μάθηση (eLearning) που ενέκρινε η Επιτροπή το 2000 και 2001.

Η πρόταση πρέπει επίσης να εξεταστεί στο πλάισιο των σχεδίων δράσης για την ηλεκτρονική Ευρώπη (eEurope). Εκτός από το ρόλο που διαδραματίζει στο πλαίσιο του προγράμματος eEurope 2002, του οποίου τις εκπαιδευτικές ενέργειες αναπτύσσει και επεκτείνει, το πρόγραμμα για την ηλεκτρονική μάθηση (eLearning) έχει επανακαθοριστεί ως μία από τις τρεις προτεραιότητες του eEurope 2005. Η πρόταση έχει γίνει δεκτή από το Ευρωπαϊκό Κοινοβούλιο, το οποίο έχει προτείνει ειδικό προϋπολογισμό για προπαρασκευαστικά και διερευνητικά μέτρα σχετικά με τα θέματα αυτά από το 2001, καθώς και από το Συμβούλιο, το οποίο ενέκρινε ψήφισμα για την ηλεκτρονική μάθηση τον Ιούλιο του 2001.

4. γνωμη τησ επιτροπη για τισ τροπολογιεσ του ευρωπαϊκου κοινοβουλιου

Συνολικός αριθμός τροπολογιών: 1

Τροπολογίες που γίνονται εξολοκλήρου δεκτές: 1

Τροπολογίες που αποδέχεται η Επιτροπή

Η Επιτροπή αποδέχεται την τροπολογία 1 στο άρθρο 8 παράγραφο 1, η οποία ορίζει το χρηματοδοτικό πλαίσιο για την υλοποίηση του προγράμματος κατά την περίοδο που καθορίζεται στο άρθρο 1 στα 44 εκατ. ευρώ.

5. συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της κατά τα παραπάνω.